CELEX: 32020D0766
Language: lv
Date: 2020-06-08 00:00:00
Title: Padomes Lēmums (ES) 2020/766 (2020. gada 8. jūnijs), ar ko laikposmam no 2020. gada 1. februāra līdz 2025. gada 25. janvārim ieceļ Reģionu komitejas locekļus un locekļu aizstājējus

12.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 187/3
               
            
         PADOMES LĒMUMS (ES) 2020/766
         (2020. gada 8. jūnijs),
         ar ko laikposmam no 2020. gada 1. februāra līdz 2025. gada 25. janvārim ieceļ Reģionu komitejas locekļus un locekļu aizstājējus
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 300. panta 3. punktu un 305. pantu,
         ņemot vērā Padomes Lēmumu (ES) 2019/852 (2019. gada 21. maijs), ar ko nosaka Reģionu komitejas sastāvu (1),
         ņemot vērā Igaunijas, Kipras un Luksemburgas valdību iesniegtos priekšlikumus,
         tā kā:
         
                     (1)
                  
                  
                     Līguma 300. panta 3. punktā ir paredzēts, ka Reģionu komitejas sastāvā ir reģionālo un vietējo struktūru pārstāvji, kam ir vai nu reģionālas vai vietējas vēlētas varas pilnvaras, vai arī kuri ir politiski atbildīgi kādam vēlētam forumam.
                  
               
                     (2)
                  
                  
                     Līguma 305. pantā ir noteikts, ka Padome Reģionu komitejas locekļus, kā arī tādu pašu skaitu viņu aizstājēju ieceļ uz pieciem gadiem saskaņā ar visu dalībvalstu priekšlikumiem.
                  
               
                     (3)
                  
                  
                     Ņemot vērā to, ka Reģionu komitejas locekļu un viņu aizstājēju pilnvaru termiņš beidzās 2020. gada 25. janvārī, būtu jāieceļ jauni locekļi un viņu aizstājēji.
                  
               
                     (4)
                  
                  
                     Padome 2019. gada 10. decembrī saskaņā ar dalībvalstu priekšlikumiem pieņēma Lēmumu (ES) 2019/2157 (2). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla locekļus un locekļu aizstājējus, ko bija izvirzījušas Čehijas, Dānijas, Igaunijas, Kipras, Latvijas, Luksemburgas, Nīderlandes, Austrijas, Rumānijas, Slovēnijas, Slovākijas un Zviedrijas valdības. Ar Lēmumu (ES) 2019/2157 uz to pašu laikposmu iecēla arī trīs locekļus, ko bija izvirzījusi Beļģijas valdība, 21 locekli un 20 locekļu aizstājējus, ko bija izvirzījusi Vācijas valdība, astoņus locekļus un astoņus locekļu aizstājējus, ko bija izvirzījusi Īrijas valdība, 16 locekļus un 16 locekļu aizstājējus, ko bija izvirzījusi Spānijas valdība, 10 locekļus un 14 locekļu aizstājējus, ko bija izvirzījusi Itālijas valdība, četrus locekļus un četrus locekļu aizstājējus, ko bija izvirzījusi Maltas valdība, un astoņus locekļus un astoņus locekļu aizstājējus, ko bija izvirzījusi Somijas valdība.
                  
               
                     (5)
                  
                  
                     Padome 2020. gada 20. janvārī saskaņā ar dalībvalstu priekšlikumiem pieņēma Lēmumu (ES) 2020/102 (3). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla locekļus un locekļu aizstājējus, ko bija izvirzījušas Grieķijas, Francijas, Horvātijas, Lietuvas, Ungārijas un Portugāles valdības, kā arī četrus locekļus un četrus locekļu aizstājējus, ko bija izvirzījusi Beļģijas valdība, vienu locekli, ko bija izvirzījusi Bulgārijas valdība, vienu locekli un vienu locekļa aizstājēju, ko bija izvirzījusi Īrijas valdība, vienu locekli un vienu locekļa aizstājēju, ko bija izvirzījusi Spānijas valdība, 14 locekļus un 10 locekļu aizstājējus, ko bija izvirzījusi Itālijas valdība, un 21 locekli un 20 locekļu aizstājējus, ko bija izvirzījusi Polijas valdība.
                  
               
                     (6)
                  
                  
                     Padome 2020. gada 3. februārī saskaņā ar dalībvalstu priekšlikumiem pieņēma Lēmumu (ES) 2020/144 (4). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla četrus locekļus un četrus locekļu aizstājējus, ko bija izvirzījusi Spānijas valdība, kā arī vienu locekli un vienu locekļa aizstājēju, ko bija izvirzījusi Somijas valdība.
                  
               
                     (7)
                  
                  
                     Padome 2020. gada 26. martā saskaņā ar dalībvalstu priekšlikumiem pieņēma Lēmumu (ES) 2020/511 (5). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla piecus locekļus un astoņus locekļu aizstājējus, ko bija izvirzījusi Beļģijas valdība, vienu locekli un vienu locekļa aizstājēju, ko bija izvirzījusi Vācijas valdība, un vienu locekli, ko bija izvirzījusi Maltas valdība.
                  
               
                     (8)
                  
                  
                     Lēmums (ES) 2019/852 par Reģionu komitejas sastāvu bija paredzēts, lai atjaunotu vietu sadalījuma līdzsvaru, kāds bija pirms Padomes Lēmuma 2014/930/ES (6) pieņemšanas, un tādēļ ar Lēmumu (ES) 2019/852 tika par vienu palielināts to locekļu un locekļu aizstājēju skaits, kas attiecīgi iedalīts Igaunijai, Kiprai un Luksemburgai. Minēto jauno sastāvu bija paredzēts piemērot tikai tad, ja Apvienotā Karaliste izstāsies no Savienības. Tā kā Apvienotās Karalistes izstāšanās no Savienības juridiski stājās spēkā 2020. gada 1. februārī, no minētās dienas Reģionu komitejas locekļu skaits ir tāds, kāds tas ir paredzēts Lēmuma (ES) 2019/852 1. pantā. Līdz ar to Igaunijas, Kipras un Luksemburgas valdības ir tiesīgas izvirzīt vēl pa vienam loceklim un locekļa aizstājējam.
                  
               
                     (9)
                  
                  
                     Igaunijas, Kipras un Luksemburgas valdības ir izvirzījušas savus kandidātus papildu locekļu un locekļu aizstājēju vietām. Minētie locekļi un locekļu aizstājēji būtu jāieceļ laikposmam no 2020. gada 1. februāra līdz 2025. gada 25. janvārim. Tādēļ šis lēmums būtu jāpiemēro ar atpakaļejošu spēku no 2020. gada 1. februāra,
                  
               IR PIEŅĒMUSI ŠO LĒMUMU.
         
            1. pants
            Ar šo laikposmam no 2020. gada 1. februāra līdz 2025. gada 25. janvārim Reģionu komitejā ieceļ:
            
                        —
                     
                     
                        par locekļiem – personas, kas ir uzskaitītas I pielikumā pēc piederības attiecīgai dalībvalstij,
                     
                  
                        —
                     
                     
                        par locekļu aizstājējiem – personas, kas uzskaitītas II pielikumā pēc piederības attiecīgai dalībvalstij.
                     
                  
         
            2. pants
            Šis lēmums stājas spēkā tā pieņemšanas dienā.
            To piemēro no 2020. gada 1. februāra.
         
         
            Briselē, 2020. gada 8. jūnijā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  OV L 139, 27.5.2019., 13. lpp.
         
         
            (2)  Padomes Lēmums (ES) 2019/2157 (2019. gada 10. decembris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 327, 17.12.2019., 78. lpp.).
         
            (3)  Padomes Lēmums (ES) 2020/102 (2020. gada 20. janvāris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 20, 24.1.2020., 2. lpp.).
         
            (4)  Padomes Lēmums (ES) 2020/144 (2020. gada 3. februāris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 32, 4.2.2020., 16. lpp.).
         
            (5)  Padomes Lēmums (ES) 2020/511 (2020. gada 26. marts), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 113, 8.4.2020., 18. lpp.).
         
            (6)  Padomes Lēmums 2014/930/ES (2014. gada 16. decembris), ar ko nosaka Reģionu komitejas sastāvu (OV L 365, 19.12.2014., 143. lpp.).
      
      
         
            I PIELIKUMS
            ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I
            Членове / Miembros / Členové / Medlemmer / Mitglieder / Liikmed / Μέλη / Members / Membres / Članovi / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter
            EESTI
            Mr Juri GOTMANS
            Member of a Local Assembly: Võru City Council
            
            ΚYΠΡΟΣ
            Mr Christakis MELETIES
            
               President of the Community Council of Kokkinotrimithia
            
            LUXEMBOURG
            Mr Gusty GRAAS
            Member of a Local Assembly: Conseil communal de la commune de Bettembourg
            
         
      
      
         
            II PIELIKUMS
            ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ IΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II
            Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternate members / Suppléants / Zamjenici članova / Supplenti / Aizstājēji / Pakaitiniai nariai / Póttagok / Membri Supplenti / Plaatsvervangers / Zastępcy członków / Suplentes / Supleanți / Náhradníci / Nadomestni člani / Varajäsenet / Suppleanter
            EESTI
            Mr Kurmet MÜÜRSEPP
            Representative of a local body with political accountability to an elected Assembly: Antsla Rural Municipality Council
            
            ΚYΠΡΟΣ
            Mr Panayiotis VASILIOU
            
               President of the Community Council of Mazotos, Larnaca
            
            LUXEMBOURG
            Mr Vincent REDING
            Member of a Local Assembly: Conseil communal de la commune de Weiler-la-Tour